1. Жаңа Салық кодексінде қандай ҚҚС мөлшерлемелері қарастырылған?
Жауап:
ҚҚС базалық мөлшерлемесі-16%.
Бұл ретте сараланған мөлшерлемелер енгізілді.
Шаруа қожалықтары үшін ҚҚС-тан босату сақталды.
Заңды тұлғалар-ауыл шаруашылығы өндірушілері үшін есепке жатқызылатын ҚҚС қосымша сомасын 70% - дан 80% - ға дейін ұлғайту ұсынылады. Осылайша, ауыл шаруашылығы өнімдеріне бағаның өсуіне негіз алынып тасталады.
Дәрілік заттарды, медициналық бұйымдар мен медициналық қызметтерді сату үшін ҚҚС төмендетілген мөлшерлемесі белгіленеді: 2026 жылдан бастап 5%, 2027 жылдан бастап 10% деңгейінде.
Бұл ретте ҚҚС-тан босату ұсынылады:
тегін медициналық көмектің кепілдік берілген көлемі және міндетті медициналық сақтандыру шеңберінде, сондай-ақ Үкімет айқындайтын тізбе бойынша орфандық және әлеуметтік маңызы бар ауруларды емдеу үшін дәрілік заттар мен медициналық көрсетілетін қызметтер;
отандық басылымның кітаптары, баспа түрінде кітаптар шығару бойынша қызметтер;
археологиялық жұмыстар.

